Nog geen naam vir onbekende liggaam in seeKampsbaai (Foto: Max Lipa/Pixabay) Die polisie in Kampsbaai versoek die publiek se hulp om die liggaam van ŉ onbekende man uit te ken. Lede van die publiek het op 14 Mei 2022 op die liggaam van ŉ onbekende man in die see afgekom, sê ao. Joseph Swartbooi, woordvoerder van die polisie. “Kampsbaai-polisie is na die toneel ontbied en het die Nasionale Seereddingsinstituut se hulp gevra om die liggaam uit die see te haal.” Die man is op die toneel dood verklaar deur paramedici. Pogings om die man se familie op te spoor was tevergeefs. “Enigiemand wat al ŉ geruime tyd hul familielid vermis en nie weet waar die persoon hom bevind nie, word versoek om die ondersoekbeampte, sers. Jerome Mathews, te kontak by 081 432 6150 of skakel Crime Stop by 08600 10111.” Geen verdere inligting oor die liggaam is bekendgemaak nie.